درو بليث باريمور (22 فبراير 1975 -) ممثله امريكيه اتولدت درو باريمور يوم 22 فبراير 1975 فى مدينة لوس انجليس فى ولاية كاليفورنيا الامريكية ، ابتدت التمثيل وهى صغيره، اشتهرت بأدوار الاكشن والرعب والكوميديا زى بويسون آفى بسنة 1992 و سكريم بسنة 1995 ومثلت مع ادم ساندلر بفيلم فيفتى فيرست دايتس بسنة 2004 و بليندد بسنة 2009 وفيلم تشارلى أنجلس بسنة 2000 مع كاميرون دياز و لوسى ليو و دونى دوركو بسنة 2001 وكونفيشن أوف دانجرس مايند بسنة 2002 و ميوزك أند ليريكس بسنة 2007 وبيغ ميريكل في سنة 2012 ومثلت كمان بمسلسل سانتا كلارا دايت وبسنة 2009 فازت بجايزة غولدن غلوب كأحسن ممثله. درو اتولدت لعيله فنيه جدها جون باريمور وجدتها من ابوها دولوريس كوستيلو كانوا ممثلين، أبوها جون درو باريمور كمان كان ممثل بس تركها وهى صغيره وعمرها 6 شهور وقالت انها بطفولتها عانت من ادمان الخمر والمخدرات. اتجوزت واطلقت درو 3 مرات وعندها بنتين من اخر جواز ليها من ويل كوبلمان، اتجوزت كمان من الممثل الكندى توم غرين وارتبطت بممثلين ومغنين كتير زى جستن لونغ و لوك ويلسون و فابريزيو موريتى. اشتغلت كمان بالإنتاج مع نانسى غوفونين واسست معاها شركة فلاور، اشتغلت كمان بتصميم الميك آب والكولونيا والخمر والهدوم، اتحط نجمه باسمها بشارع هوليوود للمشاهير بسنة 2004.